ภรรยามีอาการปวดท้องรอบเดือนมาก ในช่วงที่มีรอบเดือนภรรยามีเลือดมากกว่าปกติและปวดมากหลังจากหมดประจำเดือน มีสัมพันธ์กันในช่วงหน้าเจ็ดหลังเจ็ด คือ ภรรยามีรอบเดือนวันที่ 26 มิ.ย.- 28 มิ.ย. มีสัมพันธ์กันในวันที่ 29 - 30 และวันที่ 1 หลังจากมีสัมพันธ์กันได้ 8 วัน ภรรยามีอาการปวดท้องน้อย คล้ายตอนมีประจำเดือน อยากสอบถามว่า มีโอกาสตั้งครรภ์ หรือว่าอาการปวดเป็นมากจากสาเหตุใดได้บ้างครับ ( ป้องกันด้วยวิธีธรรมชาติหลั่งนอกครับ) รบกวนคุณด้วยนะครับ ขอบครับ
สวัสดีค่ะ การวินิจฉัยที่เป็นไปได้-ปวดท้องจากประจำเดือน- มีเยื่อบุโพรงมดลูกเจริญผิดที่ ทำให้ปวดประจำเดือนมากผิดปกติ- มีภาวะแทรกซ้อนจากการตั้งครรภ์เช่นแท้ง หรือท้องนอกมดลูก- มีเนื้องอกในมดลูก รังไข่ หรือที่ปากช่องคลอด- มีอวัยวะภายในอุ้งเชิงกรานอักเสบ อาจมีไข้ ตกขาวผิดปกติร่วมด้วย-กระเพาะปัสสาวะอักเสบ อาจมีปัสสาวะแสบขัดหรือเป็นเลือดการให้ได้การวินิจฉัยที่แน่นอน ควรพบสูตินรีแพทย์เพื่อตรวจภายในและอัลตราซาวน์หน้าท้องเพิ่มเติมการดูแลตัวเองเบื้องต้น พักผ่อน งดยกของหนัก งดการมีเพศสัมพันธ์ รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ จนทำกิจวัตรประจำวันไม่ได้ มีเลือดออกจากช่องคลอดผิดปกติที่ไม่ใช่รอบเดือน หรือ ปัสสาวะแสบขัด ควรรีบไปพบแพทย์